Η επιρροή των γονέων στη φυσική δραστηριότητα παιδιών προσχολικής ηλικίας:
Creators: name: Τζαβάρα, Αικατερίνη Κωνσταντίνου
Publisher: name: Aristotle University of Thessaloniki
Year: 2014
Subjects: φυσική δραστηριότητα
προσχολική ηλικία
αντιλήψεις γονέων
physical activity
pre-school age
parents' perceptions

description: Η φυσική δραστηριότητα προσφέρει σημαντικά οφέλη στη σωματική και ψυχική υγεία των παιδιών. Παρά τα οφέλη της φυσικής δραστηριότητας, ένα μεγάλο ποσοστό των παιδιών παγκοσμίως δεν πληροί τις σύγχρονες οδηγίες για τη φυσική δραστηριοποίηση (10.000-14.000 βήματα/ημέρα σε MVPA και ≥ 60΄/ημέρα σε MVPA). Αν και είναι ανεπαρκή τα ερευνητικά δεδομένα για τα πραγματικά επίπεδα της φυσικής δραστηριότητας των παιδιών στην προσχολική ηλικία, οι αλληλεπιδράσεις των παιδιών με τους γονείς τους και το περιβάλλον του νηπιαγωγείου, εμφανίζονται ως οι πιο σημαντικοί παράγοντες συσχέτισης με τη φυσική δραστηριότητα. Σκοπός της έρευνας ήταν η μέτρηση της φυσικής δραστηριότητας των παιδιών προσχολικής ηλικίας στο σπίτι και στο νηπιαγωγείο και η αξιολόγηση του βαθμού επιρροής της από τη φυσική δραστηριότητα των γονέων και τις αντιλήψεις τους για τη φυσική δραστηριότητα (τη φυσική δραστηριότητα των γονέων, την ευχαρίστηση που λαμβάνουν από αυτή, τις αντιλήψεις τους για την αξία της φυσικής δραστηριότητας και την αγωνιστικότητα των παιδιών τους, αλλά και την υποστήριξή τους ως προς τη φυσική δραστηριότητα των παιδιών). Διανεμήθηκαν 66 ερωτηματολόγια (64 έγκυρα) στους γονείς των νηπίων, ενώ παράλληλα μετρήθηκε η φυσική δραστηριότητα των παιδιών κατά τις σχολικές ώρες, στη διάρκεια 5 ημερών, με τη χρήση βηματομετρητών. Έγιναν αναλύσεις παλινδρόμησης για την εύρεση της επιρροής των παραγόντων των γονέων στη φυσική δραστηριότητα των παιδιών και συγκρίσεις μεταξύ των μέσων όρων των μεταβλητών για την εύρεση διαφορών μεταξύ της ΜΕΦΔ των παιδιών την καθημερινή και το Σαββατοκύριακο. Από τα αποτελέσματα φαίνεται: α) πως η φυσική δραστηριότητα και οι αντιλήψεις των γονέων δεν επηρέασαν σημαντικά τη φυσική δραστηριότητα των παιδιών στο σπίτι και το νηπιαγωγείο και β) πως τα παιδιά δεν πληρούσαν τις διεθνείς συνιστώμενες οδηγίες για επαρκή καθημερινή φυσική δραστηριότητα. Η έλλειψη σχετικών γνώσεων και επαρκούς χρόνου γονέων και παιδαγωγών και η ανεπαρκής υλικοτεχνική υποδομή των νηπιαγωγείων για την υποστήριξη της φυσικής δραστηριοποίησης των παιδιών, πιθανά να εξηγεί και τα συγκεκριμένα αποτελέσματα. Κρίνεται αναγκαία η περαιτέρω διερεύνηση των παραγόντων που επηρεάζουν τη φυσική δραστηριότητα των νηπίων στο οικογενειακό και σχολικό περιβάλλον, καθώς και η κατάρτιση κατάλληλων παρεμβατικών προγραμμάτων προώθησης της φυσικής δραστηριότητας στην προσχολική ηλικία για γονείς και εκπαιδευτικούς.
description: Physical activity offers significant benefits to physical and mental health of children. Despite the benefits of physical activity, a great percentage of children worldwide does not meet the current physical activity recommendations (10.000 – 14.00 daily steps of MVPA and ≥ 60 minutes/ day in MVPA). Even though research data on the actual levels of physical activity in preschoolers is insufficient, parent-child interactions and kindergarten, appear as the most important correlates of PA in children. The purpose of this study was to evaluate preschoolers’ PA levels at home and in kindergarten and the degree of parental influence (parental PA, enjoyment of PA, importance of child’s PA, perceptions of child’s competence and parental support) on children’s PA levels. 66 questionnaires were distributed to parents while children’s PA levels were evaluated during schooling hours for 5 consecutive days, using pedometers. Two regression analyzes were conducted to analyze parental influences on children’s PA levels and comparisons between variable averages to explore potential differences between children’s everyday and weekend PA levels. Results showed: (a) that parental influences were not related to children’s PA levels neither at home nor at kindergarten and (b) that children did not meet the international PA recommendations for sufficient daily physical activity. These results are likely to be explained by the lack of parents’ and educators’ relevant knowledge on PA and sufficient time and the insufficient technical infrastructure of day care centers to support children’s physical motivation. Further investigation of the influential factors on preschoolers’ PA levels in the home and school environment, is necessary as well as the development of appropriate family and day-care intervention programs to promote children’s PA during the preschool years.